Kõrvuni armunud Holly lasi oma ihule tikkida samuti “Geordie Shore’is” osalenud Kyle Christie portree. Pilt oli Kyle’i enda kavandatud ning Hollyl polnud aimugi, milline see välja kukub. Viie ja poole tunnise nõela all piinlemise järel sai kaunitar šoki. “See on kõigi aegade rõvedaim tätokas! Kõik küsisid minult, et mida ma ometi mõtlesin.”
Hollyle tehakse parasjagu laserravi tätoveeringu eemaldamiseks. Pole vaja vist mainidagi, et armusuhe on ammu läbi.
Tema sõnul olid tätoveerimispiinad praegustega võrreldes täielik köömes. “Selline tunne on, nagu praeksid peekonit ja sulle pritsiks kogu aeg rasva peale. See on hirmus!” ahastas telekuulsus.
Saates osalenud arst Tijion Esho tunnistas, et pilti on erakordselt raske eemaldada. “See on väga tume ja keeruline, aga asi edeneb. Pilt on juba palju heledam.”